# سلطه

|  |  |  |  |
| --- | --- | --- | --- |
|

|  |  |  |
| --- | --- | --- |
|  | سلطه Salata |  |

 |
|  |
|

---

 |
|   |
|

---

 |
| المواد | خضار   |
| تعديل
 |

|  |
| --- |
|  ثقافه |
|  تصانيف |  شوف كمان |
| اكل|اعياد|شخصيات خياليه اثار| اغانى| اساطير لغات|عقيده دينيه | مقبلات |

سلطة طماطم مصريه
 **سلطهSalata** يعنى اكل مخلوط زى خضار طازه مخلوط او فاكهه مخلوطه او اكل تانى مخلوط

## اسمها

* بالمصرى سلطه salata
* بالانجليزى salad
* بالايطالى insalata . مملحه salata
* بالاسپانى Ensalada
* بالبرتغالى Salada
* بالرومانى salata
* باللاتينى salata يعنى مملحه

## استعمالها

* تتاكل مع اكلات تانيه
* تتاكل لوحدها

## مكوناتها

ببتكون فى الغالب من خضار عليه ملح و فلفل و كمون و عصير لمون. ممكن اضافة بصل و توم و خل و زيت و مسترده و طحينه و زبادى و جبنه و بيض مسلوق او مزعلل و تونه و بسطرمه و غيره.

* ممكن عمل سلطة فواكه من فواكه مقطعه عليها سكر و عسل ابيض و اسود و عصير برتقان و لمون و غيره .

## انواع سلطات

سلطة خضرا
سلطة فواكه
* سلطة طماطم: حتت طماطم و خيار و فلفل(اخضر و اصفر و احمر) و خس و بصل. يتحط عليها ملح و فلفل و كمون و عصير لمون. ممكن اضافة مخلل بانواعه و توم و خل و طحينه و مسترده و مايونيز و زبادى و جبنه و بيض مسلوق مقشر و سردين و تونه و سلمون و بسطرمه و لانشون و بولوبيف و غيره
* كولسلو Coleslaw: كرنب عليه مايونيز . حتت كرنب و شوية حتت جزر و ملح و فلفل و مايونيز و عصير لمون
* سلطة طحينه:طحينه و ماييه و ملح و فلفل و كمون و شطه و خل و عصير لمون
* پاپا غنوج Papa Ghannug او بابا غنوج : سلطة طحينه عليها بتنجان رومى او بتنحان طويل مشوى مقشر .بتنجانه رومى او بتنجانه طويله تتشوا علا نار بوتاجاز او بأى طريقه كام دقيقه لغاية ما شوكه تغرز فيها بسهوله فيتعرف انها استوت و تتقشر و يتحط عليها طحينه و شوية مايه صغيره و ملح و فلفل و كمون و شطه و حتت بصل و توم مفروم و خل و عصير لمون و زيت زى زيت دره و حتت صغيره اوى من عنق بقدونس و حتت صغيره اوى مخلل بصل و حتت صغيره اوى مخلل فلفل و حتت صغيره اوى طماطم مقشره . كل المحتويات تتقلب كويس مع بعض
* سلطة الراهب:بتنجان و طماطم و بقدونس و نعناع و ملح و فلفل و زيت زتون

سلطة الراهب
* توميه: توم مفروم و شوية خل و شوية زيت و ملح و فلفل و كمون و شطه و عصير لمون
* سلطة زبادى:زبادى و ملح و فلفل و عصير لمون و ممكن اضافة حاجات تانيه زى خيار
* سلطة جبنه: جبنه بيضا و جبنه رومى و جبنه شيدر و جبنه نستو و زبادى و اشطه
* سلطة بيض: حتت بيض مسلوق مقشر و بيض مزعلل (بيض مسلوق يتقشر و يتقلا فى زبده) عليه حتت بصل و توم مفروم و خل و عصير لمون
* سلطة بطاطس:بطاطس تتسلق و تتقشر و تتهرس و يتحط عليها ملح و فلفل و كمون و شطه و خل و زيت و عصير لمون
* سلطه مقليه: بطاطس مقليه و بتنجان مقلى و فلفل مقلى و قرنبيط مقلى عليهم طحينه و عصير لمون
* صلصه: صلصة طماطم و ملح و فلفل و كمون و شطه و خل و عصير لمون
* كتشپ Ketchup :عصير طماطم مركز عليه ملح و سكر و فلفل و كمون و شطه و بصل و توم و كرفس و خل و عصير لمون و زيت
* مسترده Mustard : بذور مسترده يعنى خردل عليها كركم و خل و زيت
* مايونيز Mayonnaise : بيض مخفوق عليه خل و زيت و ملح و فلفل و عصير لمون
* سلطة مكرونه:مكرونه مطبوخه و جبنه و كتشپ و مسترده و مايونيز
* سلطة رز:رز مطبوخ و جبنه و كتشپ و مسترده و مايونيز
* سلطة تونه:علب تونه tuna و سردين sardine و سلمون salmon عليها فلفل اخضر و اصفر و احمر و طماطم و بصل و توم و خل و مسترده و مايونيز و عصير لمون
* سلطة رنجه: حتت لحم رنجه مشويه فيليه عليها فلفل اخضر و اصفر و احمر و بصل مفروم و توم مفروم و خل و مسترده و مايونيز و عصير لمون
* سلطة جمبرى: gamberi بالايطالى و shrimp بالانجليزى: جمبرى مقشر مسلوق عليه حتت طماطم و حتت فلفل اخضر و اصفر و احمر و حتت بصل و ملح و فلفل و كمون و شطه و توم مفروم و خل و مسترده و مايونيز و عصير لمون
* سلطة كابوريا :حتت لحم كابوريا عليها حتت طماطم و حتت فلفل اخضر و اصفر و احمر و حتت بصل و توم مفروم و خل و مسترده و مايونيز و عصير لمون
* سلطة بسطرمه pasterma :حتت بسطرمه و لنشون و بولوبيف عليها فلفل اخضر و اصفر و احمر و بصل و توم و خل تتقلا و يتحط عليها طحينه و مسترده و مايونيز و كتشپ و عصير لمون
* سلطة فول مدمس:فول مدمس مقشر مفروم و طماطم مقشره مفرومه و طحينه و زيت و خل و عصير لمون و ملح و فلفل و كمون و شطه
* سلطة فشار: فشار و طحينه و مايونيز و مسترده و كتشپ و عصير لمون و ملح و فلفل و كمون و شطه
* سلطة ميلى ميلو: جزر و كرفس و فجل و خس و كرنب و بصل و زتون اخضر.
* سلطه خضرا: حتت خس و خيار و فلفل اخضر و كرفس و جوز مبشور و زيت و عصير لمون.
* سلطة هوليود: كرنب و زتون من غير بذر و تفاح و ملح و فلفل و خل.
* تبوله: برغل مبلول ماييه عشان يطرا و حتت طماطم مقشره و بصل اخضر مفروم و بقدونس مفروم و نعناع مفروم و زيت زتون و عصير لمون و ملح و فلفل و كمون و شطه
* فتوش: عيش محمص مقلى و طماطم و خيار و خس و زيت زتون و عصير لمون و ملح و فلفل و كمون و شطه
* سلطة فواكه : فواكه زى حتت موز و تفاح و مشمش و خوخ و بطيخ و يتحط عليهم سكر و عسل و عصير زى عصير برتقان او غيره.

سلطه حراقه علا الطريقه الفلسطينيه
## سلطات اكلات

سلطات اكلات : هيا سلطات ممكن تكون اكلات مستقله، ممكن تكون خفيفه او دسمه زى خليط من منتجات حيوانيه ( زى بسطرمه و سردين و بيض و غيره ) و منتجات نباتيه ( زى بتنجان و فلفل و طماطم و بصل و غيره)
زى سلطة سجق عليها خل ليها شعبيه خاصه فى جنوب المانيا و النمسا و سويسرا.

سلطات دافيه : هيا نوع سلطه دافيه تنفع اكله لوحدها ، هيا منتشره فى اوروبا و الشرق الاوسط و اسيا.

سلطة فواكه :سلطه حلوه من فواكه مقطعه زى موز و تفاح و فراوله ، عليها صوص من عصير لمون و برتقان و سكر و عسل ابيض و اسمر.

## شوف كمان

انواع السلطات

## مصادر